# Z á p i s n i c a

# zo zasadnutia obecného zastupiteľstva v Abraháme, ktoré sa uskutočnilo dňa 1. apríla 2014 na Obecnom úrade v Abraháme

**Prítomní:** podľa prezenčnej listiny 6 poslancov, / 1 poslanec neskorší príchod/ 1 poslanec PN /Milan Janík/

Mgr. Mária Tomovičová, kontrolórka

Ďalej boli prítomní: Petra Klasta, Juraj Klasta, Jana Hanuliaková, Dušan Ekeši, Oksana Ekešiová, Milan Siska

**Program:** podľa pozvánky

 **Zapisovateľ**: Anna Klementová

 **Overovatelia**: František Ivančík, Peter Čambál

**Priebeh zasadnutia:**

1. **Starosta obce Ing. Igor Németh otvoril zasadnutie obecného zastupiteľstva, privítal všetkých prítomných a oznámil, že na zasadnutí je prítomných 5 poslancov a  zasadnutie je uznášaniaschopné.**

 Starosta predložil program zasadnutia, ktorý poslanci bez pripomienok schválili.

 Hlasovanie: za 5 poslancov, proti 0, zdržal sa 0.

**2.** **Starosta určil vyššie uvedeného zapisovateľa a overovateľov zápisnice**.

**3**. **Návrhová komisia bola schválená v zložení:**

 Ing. Jana Takáčová, Ing. Lukáš Kopáčik, Peter Čambál

 Hlasovanie: za 5 poslancov, proti 0, zdržal sa 0.

 **4. Kontrola plnenia uznesení z predchádzajúceho zasadnutia.**

 Uznesenia z predchádzajúceho zasadnutia boli splnené. Termín predloženia návrhu zápisu do kroniky za rok 2013 bol splnený. Návrh zápisu bude prerokovaný v bode rôzne.

Príchod 6 poslanca.

**5. Interpelácie občanov, organizácií a poslancov**

Petra a Juraj Klasta predložili písomnú sťažnosť a zároveň žiadosť na riešenie situácie ohľadom umiestnenia včelstiev za pozemkami vo Veternej ulici, ktoré napádajú obyvateľov a spôsobujú nepríjemnosti okolo bývajúcim obyvateľom.

K predmetnej sťažnosti sa vyjadril starosta: situáciu s umiestnením úľov preverí komisia na ochranu verejného poriadku pri OZ spolu so starostom obce.

Firma Tymyja s r.o. písomne požiadala o zmenu otváracích hodín v prevádzke Denver Pub v Abraháme.

Po krátkej diskusii poslanci OZ súhlasili so zmenou otváracích hodín nasledovne: od 1. apríla 2014 do 30.septembra 2014 pondelok až nedeľa otvorené od 11,00 hod. do 23,00 hod.. Po 22,00 hod. sa zákazníci presunú do vnútorných priestorov z dôvodu dodržiavania nočného kľudu.

Dušan Ekeši mal dotaz ohľadom športového areálu, nakoľko v týchto priestoroch chce uskutočniť pivný festival. Poslanci ponúkli termín 19.júl 2014, kedy sa uskutoční Abrahámsky kotlík a uličkársky turnaj.

Jana Hanuliaková pripomienkovala výstavbu osvetlenia v lokalite Záhumenice, kde sú dve svetlá, ktoré nie sú postačujúce na osvetlenie Záhumeníc a žiadala o riešenie tohto stavu, ako aj obecného rozhlasu, ktorý v tejto lokalite nepočuť. Ďalej mala otázky ohľadom čerpania finančných prostriedkov na ihrisko pri bytových domoch, použití finančných prostriedkov na cestovné starostu, plat starostu a plat údržbára obce. Starosta obce zaujal k týmto otázkam stanovisko, ktoré vyjadril priamo na zasadnutí.

6. R ô z n e

**Návrh zápisu do kroniky za rok 2013** bol poslancom zaslaný mailovou poštou pred zasadnutím OZ. Po doplnení investičných akcií bol návrh zápisu do kroniky vzatý obecným zastupiteľstvom na vedomie.

Starosta obce informoval o prevzatí nájomného bytu od Zuzany Novákovej v budove zdravotného strediska dňa 1.4.2014.

**Informácie starostu o žiadostiach a ponukách:**

* MŠ predložila ponuku na rekonštrukciu sociálnych zariadení **–** projekty na Min. financií boli zaslané, o pridelení finančných prostriedkov sa ešte nerozhodovalo, zatiaľ je ponuka bezpredmetná, nebolo vyhlásené výberové konanie
* Poľovnícke združenie Dudváh požiadalo o prenájom športového areálu a povolenie hudobnej produkcie – OZ súhlasí s termínom 14.6.2014, je potrebné zabezpečiť SBS
* Poľovnícke združenie Dudváh – požiadalo o osadenie dopravného značenia „Zákaz vjazdu“ na vstupy do lesa – OZ súhlasí s osadením rámp.
* Vladimír a Elena Ležovičoví -žiadosť o pridelenie 1 izby a garáže – OZ nesúhlasí
* Oľga Matloňová - žiadosť o pridelenie 2 izbového nájomného bytu – OZ súhlasí s pridelením bytu v skutkovom stave
* Vladimír Štefunko – žiadosť o pridelenie garáže – OZ nesúhlasí

Starosta obce ďalej informoval o:

* bezplatnom zavedení internetu do obce
* poskytovaní informácií v zmysle zákona o energetickej úspornosti
* projektovej dokumentácii pre stavebné povolenie a realizáciu stavby DS Abrahám TS 0801-003-VNK, TS, NNK
* kontrole OR HZZ
* dokončení opravy ohrady a jej náteru na futbalovom ihrisku

**U z n e s e n i e**

zo zasadnutia Obecného zastupiteľstva v Abraháme dňa 1.4.2014

**A.**

**Obecné zastupiteľstvo berie na vedomie**

1. Informácie starostu obce uvedené v bode 6.
2. N8vrh zápisu do kroniky za rok 2013

**Obecné zastupiteľstvo schvaľuje**

1. Program zasadnutia obecného zastupiteľstva
2. Návrhovú komisiu v zložení: Ing. Jana Takáčová, Ing. Lukáš Kopáčik, Peter Čambál
3. Žiadosť firmy Tymyja s r.o. – zmenu otváracích hodín v čase od 1.4.2014 do 30.9.2014 nasledovne –pondelok až nedeľa od 11,00 hod. do 23,00 hod. Po 22,00 presunutie zákazníkov do vnútorných priestorov
4. Žiadosť Oľgy Matloňovej o pridelenie 2 izbového nájomného bytu v budove zdravotného strediska v skutkovom stave
5. Predaj nehnuteľností :
* pozemok p.č.443/26 o výmere 111 m2, p.č. 443/25 o výmere 23 m2
* pozemok p.č. 443/29 o výmere 111 m2, p.č. 443/33 o výmere 23 m2
* pozemok p.č. 443/36 o výmere 115 m2, p.č. 443/35 o výmere 23m2
* pozemok p.č.443/38 o výmere 114 m2, p.č. 443/34 o výmere 23 m2
* pozemok p.č. 443/46 o výmere 111 m2, p.č. 443/45 o výmere 23 m2,
* pozemok p.č. 443/50 o výmere 110 m2, p.č. 443/55 o výmere 23 m2
* pozemok p.č. 443/52 o výmere 112 m2, p.č. 443/54 o výmere 23 m2
* pozemok p.č. 443/60 o výmere 109 m2, p.č. 443/56 o výmere 23 m2
* pozemok p.č. 443/64 o výmere 111 m2, p.č. 443/66 o výmere 23 m2
* pozemok p.č. 443/30 o výmere 113 m2, p.č. 443/32 o výmere 23 m2
* pozemok p.č. 443/48 o výmere 110 m2, p.č. 443/44 o výmere 23 m2

na základe § 9a ods. 8 písm. e, zákona č. 138/1991 o majetku obcí v znení neskorších predpisov jedná sa o prípad hodný osobitného zreteľa, nakoľko na predmetných pozemkoch stoja bytové domy.

Hlasovanie: za 6 poslancov, proti 0, zdržal sa 0.

Zapísala: Anna Klementová

 František Ivančík ............................................

 Peter Čambál ............................................

 **Ing. Igor Németh, starosta obce Abrahám**